text: Lalle mu ma dai mun yi tarayya cikin wannan bakin ciki da damuwa tare da iyaye, mata da dan wannan madaukakin matashi da aka zalunta, a bangare guda kuma da jin daukaka a tare da mu. Wannan kisan gillan na ragwantaka wanda har abada wadanda suka aikata da kuma tsara shi ba za su taba yin jaruntakar fitowa fili su ce su suka aikata da kuma daukan alhakin hakan ba, tamkar sauran ayyukan ta'addancin cibiyoyin ta'addancin kasa da kasa da na gwamnatoci, wani makirci ne da aka kulla shi ko dai da hannun kungiyoyin leken asirin CIA (na Amurka) ko kuma MOSSAD (na haramtacciyar kasar Isra'ila) kai tsaye ko kuma da taimakonsu wanda hakan kuma wata alama ce da take nuni da irin tsaka mai wuyan da ma'abota girman kan duniya karkashin jagorancin Amurka da yahudawan sahyoniya suke ciki a fadar da suke yi da muminai kuma tsayayyun al'ummar kasar Musulunci ta Iran.